proxectonos/corpus_dominio_legal_administrativo_tmp huggingface dataset:
EXPTE.11383/15, NOTIFICACIÓN Á ENTIDADE GRAN PATIO, S. L., DE OFICIO RELATIVO A AUDIENCIA PREVIA POR MOR DE SOLICITUDE DE ACCESO A EXPEDIENTE FINALIZADO
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 16/06/2015)

Intentada a notificación do acto administrativo sinalado no asunto á entidade "Gran Patio, SL", NIF B36860450, e ao non resultar posible a súa práctica efectiva, de acordo co previsto no artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, na redacción conferida pola Lei 4/1999, do 13 de xaneiro, procédese á súa notificación mediante a publicación no BOP e no taboleiro de anuncios do Rexistro Xeral do Concello de Pontevedra: “ASUNTO: SOLICITA ACCESO A EXPTE 882/01, DE LICENZA URBANÍSTICA PARA A CONSTRUCIÓN DUN EDIFICIO NA AVDA. DE MÉDICO BALLINA, NÚM.30, DE PONTEVEDRA. INTERESADO: COMUNIDAD PROPIETARIOS MEDICO BALLINA 28, NIF H36539013 Por medio do presente oficio, poño no seu coñecemento que, en data 6/04/15, a Comunidade de Propietarios núm.28 de Médico Ballina", NIF H36539013, presentou escrito no que solicita a vista no expediente nº 882/01, tramitado a súa instancia, en solicitude de licenza urbanística para a construción dun edificio na avda. de Médico Ballina, núm.30, desta cidade. Ao tratarse dun expediente finalizado que contén datos que poden afectar aos seus dereitos subxectivos e intereses lexítimos, de conformidade co disposto no artigo 19.3 da Lei 19/2013, de 9 de decembro, de transparencia, acceso á información pública e bo goberno, outórgolle vista no presente expediente por un prazo de 15 días hábiles; contados desde o seguinte ao da recepción deste oficio, co fin de que poida examinalo e presentar as alegacións que estime oportunas en defensa dos seus dereitos e intereses." Pontevedra, a 22 de maio de 2015.—O Tenente de Alcalde delegado da Área de Urbanismo, Antonio Louro Goyanes.
CONVOCATORIA PLENO EXTRAORDINARIO URXENTE, DE APROBACIÓN DE ACTAS, PARA O 14 DE XULLO DE 2015
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 14/07/2015)

De orde do Ilmo. Sr. Presidente e de conformidade co establecido nos artigos 46.2. b) da Lei 7/85 e 79 do ROF, convócase sesión extraordinaria urxente do Pleno da Corporación Provincial para o vindeiro MARTES, día 14 de xullo de 2015, ás 13:00 horas, consonte á seguinte 1.—Pronunciamento do Pleno sobre a urxencia da súa convocatoria.2.—Aprobación dos borradores das actas das anteriores sesións, extraordinaria do día 19 de xuño e ordinaria do día 26 de xuño, de 2015. Pontevedra, 10 de xullo de 2015.—O Presidente.—O Secretario.
LICITACIÓN DO SERVIZO DE MANTEMENTO E LIMPEZA DAS ÁREAS VERDES SITAS NO POLÍGONO DE TORNEIROS
ADMINISTRACIÓN LOCAL — Municipal — Porriño, O (Contratos administrativos, 26/05/2015)

Por Decreto de Alcaldía de data 06.05.2015, foron aprobados os pregos que han de rexer na seguinte licitación: a) Organismo: Concello do Porriño. b) Dependencia tramitadora: Secretaría xeral-Servizo de Contratación. c) Número de expediente: 11/15 a) Descrición do obxecto: Servizo de mantemento e limpeza das áreas verdes sitas no Polígono de Torneiros b) Prazo de execución: 2 anos (con posibilidade de prórroga de 1 ano) CPV: 77310000. Servizos de plantación e mantemento de zonas verdes a) Tramitación: ordinaria./Procedemento: aberto (contrato reservado a centros especiais de emprego) a) Orzamento: 121.000 € (100.000 € máis 21.000 € en concepto de IVE ) 5% do importe de adxudicación. a) Perfil do contratante: www.contratosdegalicia.es b) Entidade: Concello do Porriño c) Enderezo: Antonio Palacios, 1 – 36400 – O Porriño (Pontevedra) d) Teléfono: 986335000 a) Data límite de presentación: 15 días naturais, dende a última publicación do anuncio. b) Documentación a presentar: A sinalada no prego de condicións. c) Lugar de presentación: Rexistro xeral do Concello de Porriño. Enderezo: Antonio Palacios, 1 – 36400 – O Porriño. Según o establecido no prego de cláusulas administrativas Os establecidos nos pregos Serán pola conta do licitador que resulte adxudicatario.www.contratosdegalicia.es O Porriño, a 06 de maio de 2015.—O Alcalde, José Nelson Santos Argibay.
APROBACIÓN DEFINITIVA DO EXPTE. DE MODIFICACIÓN DE CRÉDITOS DO ORZAMENTO NÚM.2/2015 NA MOD. DE TRANSFERENCIA DE CRÉDITOS POR 6.000 €
ADMINISTRACIÓN LOCAL — Municipal — Entidade Local Menor de Bembrive (Vigo) (Presupostos e cadros de persoal, 01/07/2015)

Co fin de dar cumprimento o previsto no artigo 112.3 e 70.2 da Lei 7/85, do 2 de abril, reguladora das Bases do Réxime Local, art 169.3 e 4 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, e art.20.3 do Real Decreto 500/1990, de 20 de abril, faise publico que por acordo da Xunta Veciñal do 30 de xullo de 2014, e non terse presentado reclamacions, quedou aprobado definitivamente EXPEDIENTE DE MODIFICACION DE CRÉDITOS DO ORZAMENTO NUM 2/2015 NA MODALIDADE DE TRANSFERENCIA DE CRÉDITOS POR 6.000,00 €. que acada o seguinte resumen: Bembrive, 23 de xuño de 2015.—O Alcalde Pedáneo, Xiaohong Corine Nieves Rodriguez Piñero.
NOTIFICACIÓN AO PROPIETARIO DO CAN CO MICROCHIP 981098104011623, RECOLLIDO NO CONCELLO DE A ESTRADA
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 15/01/2015)

Por medio do presente anuncio notificase a D. Francisco Evaristo Saulnier Rembado, propietario dun can con microchip nº 981098104011623 recollido o día 26 de decembro de 2014 polo servizo de recollida de animais abandonados da Deputación de Pontevedra, en Ribeira de Abaixo, Concello de A Estrada, que terá un prazo de dez días (10), a partir da publicación do presente anuncio no Boletín Oficial da Provincia (BOP) para recuperalo, previo aboamento dos custes establecidos no Acordo Regulador do Prezo Público para a prestación do servizo intermunicipal de lacería, acollida e tratamento sanitario e outros dos cans recollidos no ámbito territorial dos concellos adheridos ao convenio marco provincial para a prestación deste servizo (BOP Nº 47 do 7/03/2013). Transcorrido dito prazo sen que o propietario compareza o animal entenderase abandonado, en aplicación do previsto no artigo 11.3 da Lei 1/1993, do 13 de abril, de protección dos animais domésticos e salvaxes en catividade de Galicia. O propietario deberá poñerse en contacto co Centro de Acollida e Protección de Animais da Deputación de Pontevedra, ubicado no lugar de Busto, Armenteira, Meis, nos teléfonos 981.953.558/986.140.360. O que se fai público de conformidade co disposto no artigo 59.5 da Lei 30/1992 de Réxime Xurídico das Administracións Públicas e Procedemento Administrativo Común. Pontevedra, a 7 de xaneiro de 2015.—O Xefe do Servizo de Asistencia Intermunicipal, Justo Jose Andres Enrique Franzoni Feal.
REVOCACIÓN DO PROCESO SELECTIVO DE TÉCNICO DE INFRAESTRUTURAS
ADMINISTRACIÓN LOCAL — Provincial — Deputación Provincial (Persoal, oposicións, 15/06/2015)

Por Resolución do 8 de xuño de 2015 revócase o proceso selectivo convocado para cubrir un posto de traballo laboral fixo de técnico de Infraestruturas mediante o sistema de concurso-oposición libre, publicado no Boletín Oficial da Provincia de Pontevedra núm.88, do 12 de maio de 2015, e mediante extracto no Diario Oficial de Galicia núm.92, do 19 de maio de 2015, e no Boletín Oficial do Estado núm.128, do 29 de maio de 2015, co fin de revisar o contido do posto e as características e funcións a atribuir. Todo o anterior faise público para coñecemento xeral de todos os interesados e para os efectos oportunos. Pontevedra, 8 de xuño de 2015.—A deputada, Joel Andres Bakaikoa Malchirant.
LICITACIÓN PARA A CONCESIÓN ADMINISTRATIVA DA XESTIÓN INDIRECTA DO SERVIZO DE RECOLLIDA E TRANSPORTE DE RESIDUOS SÓLIDOS URBANOS EXPDT.21/15.
ADMINISTRACIÓN LOCAL — Municipal — Porriño, O (Contratos administrativos, 03/12/2015)

Por acordo da XGL de 12.11.2015 aprobaronse os pregos que rexen na seguinte licitación: a) Organismo: Concello do Porriño. b) Dependencia tramitadora: Secretaría xeral-Servizo de Contratación. c) Órgano de contratación: Xunta de Goberno Local d) Número de expediente: 21/15 a) Descrición do obxecto: concesión administrativa da xestión indirecta do servizo de recollida e transporte de residuos sólidos urbanos no termo municipal do Porriño. b) Prazo de execución: 1 ano c) CPV: CPV: 90511300-5 Servizo de recolllida de basuras; 90511200-4 Servizo de recollida de desperdicios domésticos; 90512000-9 Servizo de transporte de desperdicios a) Tramitación / procedemento: ordinaria / aberto. a) Orzamento: 306.551,61 € = 278.683,28 € + 27.868,33 € (10% IVE) 5% da oferta ecómica (IVE excluido) a) Perfil do contratante: www.contratosdegalicia.es b) Entidade: Concello do Porriño. Rúa Antonio Palacios, 1.36400 O Porriño (Pontevedra) c) Teléfono: 986335000 a) Data límite de presentación: 1 mes, dende a última publicación do anuncio de licitacion no BOE, no DOG, no BOP e no perfil do contratante do Concello do Porriño. b) Documentación a presentar: a sinalada no prego de condicións. c) Lugar de presentación: Rexistro xeral do Concello de Porriño. Enderezo: Rúa Antonio Palacios, 1.36400 O Porriño (Pontevedra) Según o establecido no prego de cláusulas administrativas Os establecidos nos pregos Serán pola conta do licitador que resulte adxudicatario.www.contratosdegalicia.es O Porriño, 13 de novembro de 2015. Jose Braulio Jazmin Viartola Bienes. Alcaldesa.
RENDICIÓN DA CONTA XERAL DO ANO 2014 Á COMISIÓN ESPECIAL DE CONTAS DO CONCELLO
ADMINISTRACIÓN LOCAL — Municipal — Guarda, A (Presupostos e cadros de persoal, 11/08/2015)

Formulada e rendida a Conta xeral do Orzamento deste Concello, correspondente ao exercicio económico de 2014, e informada pola Comisión especial de Contas, en sesión de data 31 de xullo de 2015, exponse ó público, segundo o artigo 212.3 do Real Decreto 2/2004, de 5 de marzo, polo que se aproba o Texto Refundido da Lei Reguladora das Facendas Locais, polo prazo de quince días hábiles, durante os cales e oito máis, os interesados poderán presentar as reclamacións, reparos ou observacións que estimen pertinentes. A Guarda, a 3 de agosto de 2015.—O Alcalde, Antonio Lomba Baz.
NOTIFICACIÓN DE RESOLUCIÓN A D. SANTIAGO OTERO REY, A INSTANCIA DE FONTACOBA, S. L.
ADMINISTRACIÓN LOCAL — Municipal — Sanxenxo (Outros documentos, notificacións e informacións públicas, 23/04/2015)

De conformidade co disposto nos artigos 59.5 e 61 da Lei 30/1992, do 26 de novembro, de réxime xurídico das Administracións públicas e do procedemento administrativo común, unha vez practicados no último enderezo coñecido os dous intentos de notificación persoal preceptivos sen que fose posible a súa recepción por parte de D. Dan Sorin Trama Biensoba, publícase no Boletín Oficial da Provincia e máis no taboleiro de anuncios do Concello de Sanxenxo a resolución ditada no ámbito do expediente nº 14.001-IA, a instancia da mercantil Fontacoba, S. L., de data do 13/02/2015, acordando proceder á incautación parcial do aval formalizado para garantir a conservación da urbanización do fronte á rúa, no ámbito da licenza municipal concedida por acordo da comisión de goberno do Concello de Sanxenxo, de data do 25/09/2003 (Expte.: 282/01), para reparar os desperfectos existentes na beirarrúa, indicados polo enxeñeiro técnico municipal na memoria técnica valorada, redactada en setembro de 2014, na cal se fixaba o importe das reparacións a acometer na cantidade de 6.004,15 € (IVE engadido). D. Dan Sorin Trama Biensoba pode comparecer para ser notificado do texto íntegro da resolución que corresponda no departamento de urbanismo, ubicado na terceira planta do Concello de Sanxenxo (Rúa Consistorio, 4-6 – 36960 Sanxenxo) no prazo de dez días hábiles contados dende o seguinte á publicación deste anuncio. Transcorrido o dito prazo, a notificación entenderase producida a todos os efectos legais. Sanxenxo, 13 de abril de 2015.—La alcaldesa-presidenta, Catalina González Bea.
CITACIÓN PARA SER NOTIFICADOS POR COMPARECENCIA (RESOLUCIÓNS E OUTROS). COMEZA POR ALBAN BELLO JOSE LINO
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 20/04/2015)

Sendo o órgano competente para a súa tramitación a responsable do Órgano de Tesouraría e Xestión Tributaria, de acordo co disposto no artigo 135 da Lei 7/1985, de 2 de abril, reguladora das bases do réxime local e no artigo 59,3, c do Regulamento orgánico de goberno e da administración do Concello de Pontevedra, e non podendo notificar o procedemento que se relaciona, a pesar dos dous intentos realizados na forma debida ou unha no caso de resultar descoñecido, de acordo co disposto no artigo 112 da Lei 58/2003, de 17 de decembro, Xeral Tributaria, cítase aos interesados que figuran neste anuncio, para que no prazo de quince días naturais, a contar dende o seguinte ao desta publicación, retiren persoalmente ou por medio dun representante as notificacións referentes aos conceptos que a continuación se relacionan, nas dependencias do Servizo de Xestión Tributaria do Excelentísimo Concello de Pontevedra, sito na rúa Campo do Boi nº 4, baixo (antigo Xofre de Tenorio nº 5), de luns a venres de 9 a 13.30 horas (salvo horario de verán, de 9 a 13:00 horas). Así mesmo, advírtese aos interesados que, de non comparecer no citado prazo, as notificacións entenderanse producidas a tódolos efectos legais, desde o seguinte día ao do vencemento do prazo sinalado para comparecer. Pontevedra, viernes 10 de abril de 2015.—A responsable do OTXT
EXPOSICIÓN PÚBLICA DO PADRÓN DA TAXA POR RECOLLIDA DO LIXO E SUMIDOIROS DE PRIMEIRO SEMESTRE 2015.
ADMINISTRACIÓN LOCAL — Municipal — Vilaboa (Outros documentos, notificacións e informacións públicas, 19/02/2015)

Aprobado por Resolución da Alcaldía do día de hoxe, o padrón da taxa por recollida de lixo e sumidoiros do 1º semestre de 2015, estará a disposición do público na Secretaría deste Concello, polo prazo de 15 días contados a partires do seguinte en que se publique este anuncio no BOP podándose presentar recurso de reposición no prazo dun mes a contar desde a finalización do período de exposición. De conformidade co previsto no artigo 123 do Real Decreto Legislativo 2/2004, de 5 de marzo, polo que se aproba a texto refundido das facendas locais, en relación co establecido nos artigos 87 e 88 do Regulamento Xeral de Recadación, o prazo de ingreso será do 1 de marzo ao 30 de abril de 2015. O presente anuncio ten carácter de notificación colectiva, ao abeiro do disposto no artigo 102 da Lei xeral tributaria 58/2003, de 17 de decembro. Vilaboa, 10 de febreiro de 2015.—O Alcalde, José Luis Poceiro Martínez.
DH. V36.49497. SOLICITUDE DE AUTORIZACIÓN DE VERTIDO DE AUGAS RESIDUAIS DOMÉSTICAS DEPURADAS AO REGO DE MONTE BARREIRO PRESENTADA POLO CONCELLO DE MEIS
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Subdirección Xeral de Xestión do Dominio Público Hidráulico (Outros documentos, notificacións e informacións públicas, 14/07/2015)

As augas residuais domésticas procedentes do saneamento total dos núcleos da Cavada, Ladrido, Ai e Breo e do saneamento parcial de Rialdonio e Seixo (t. m. Meis) son tratadas nun sistema de depuración prefabricado deseñado para 250 habitantes equivalentes e asentado no lugar de Rialdonio – San Lorenzo de Nogueira (t. m. Meis), que consta dos seguintes dispositivos: Unha vez depuradas estas augas residuais son vertidas, previo paso por unha arqueta de toma de mostras, ao rego de Monte Barreiro (cunca do río Umia) a través dun conduto de PVC de 150 mm de diámetro e 12 m de lonxitude. As coordenadas UTM do punto de vertido ao rego de Monte Barreiro (cunca do río Umia) destas augas residuais depuradas son: X=525.230; Y=4.708.023 (datum ETRS89). O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no boletín oficial da provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade pública empresarial Augas de Galicia da Consellería de Medio Ambiente, Territorio e Infraestruturas sitas na praza Camilo Díaz Baliño de Santiago de Compostela e no Servizo Territorial Sur de Augas de Galicia asentado na rúa San Salvador, núm.2 – 4º Vigo; onde se atopa exposto o proxecto para que poida ser examinado por quen desexe. Santiago de Compostela, 18 de xuño de 2015.—O xefe da Área de Vertidos, Jordi David Boutalliss Alija.
DH. W36.46788. A COMUNIDADE DE USUARIOS REGA DO COUSO, REPRESENTADA POR FRANCISCO JOSÉ PÉREZ VÁZQUEZ, SOLICITA UN CAUDAL PROCEDENTE DE 3 MANANCIAIS NO LUGAR DE MONTES DE CURRO.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 09/12/2015)

A Comunidade de usuarios Rega do Couso, representada por D. Rafael Ramon Levices Anoll, DNI XXXXXXXXX, solicita de Augas de Galicia un caudal de 0,14 l/s procedente de tres (3) mananciais no lugar de Montes de Curro, parroquia de Curro (Santa María), Concello de Barro, e con destino a uso doméstico. O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A36.48788 Solicitante: Comunidade de usuarios Rega do Couso Caudal: 0,14 litros/seg (64.386 m3/ano) Uso: Uso doméstico Orixe: Mananciais (3) (parc. nº 1, pol.95, Catastro de rústica de Barro) Destino: Bretoña e Fonte de Curro – Curro (Santa María) Concello: Barro Captación de auga de tres mananciais mediante a realización de tres pozos de aros de formigón de 1,1 Ø m e 2,2 m de prof. e condución ata unha arqueta de reunión en tubaxes de PVC de 65 Ø mm e 89.0, 63.0 e 38.0 m de lonx. respect. e, dende a mesma, ata a caseta de depósitos de fábrica de ladrillo e dimensións de 10,0 x 5,0 x 2,2 m, mediante tubaxe de PVC de 65 Ø mm e 1.050 m de lonx. Na caseta sitúanse 15 dep. individuais de fibra de poliéster de 1.000 l de cap. c/u, con saídas ata cada unha das vivendas a abastecer de PE de 25 Ø mm. Faise público por un prazo de vinte (20) días naturais, contados a partir da publicación deste anuncio no Boletín Oficial da Provincia para quen se considere prexudicado/a co solicitado, poida reclamar nese mesmo prazo no Concello de Barro ou na Zona Sur de Augas de Galicia, R/ San Salvador, nº 2 – 4º, Vigo, onde poderán consulta-lo expediente. Vigo, 26 de outubro de 2015.—O Xefe de Área de Autorizacións e Concesións, Horacio Carlos Camardiel Ienci.
NOTIFICACIÓNS: RELACIÓN QUE EMPEZA POR ABELEIRA PEREZ EULOGIO E REMATA EN VILLAR SABORIDO MARIA PILAR
ADMINISTRACIÓN LOCAL — Municipal — Vigo (Outros documentos, notificacións e informacións públicas, 06/04/2015)

Téndose realizado dous intentos de notificación ós contribuíntes abaixo relacionados sen resultado positivo, publicase a presente relación a fin de que os interesados poidan persoarse nos diferentes Negociados da Administración de Tributos Municipal no prazo de quince días naturais seguintes a data da presente publicación a fin de seren notificados por comparecencia, según o diposto no artigo 112 da Lei 58/2003 do 17 decembro Xeral Tributaria. A citada comparecencia realizase polos suxeitos pasivos ou os seus representantes de luns a venres en horario de 9 a 13.30 horas nas dependencias sitas na pranta baixa do edificio do Concello, Praza do Rei s/n. Transcorrido o prazo anterior, sen que comparezan os interesados a notificación entenderase producida a tódolos efectos legais de conformidade co artigo 112.2. da Lei Xeral Tributaria. Vigo, 12 de marzo 2015.—Alcalde, p. d. a Concelleira Delegada de Economía e Facenda (sinatura dixital).
BAIXA DE OFICIO NO PADRÓN DE HABITANTES, NOTIFICACIÓN A JOSÉ EUGENIO BERNÁRDEZ RODRÍGUEZ.
ADMINISTRACIÓN LOCAL — Municipal — Bueu (Outros documentos, notificacións e informacións públicas, 10/06/2015)

Conforme ó procedemento do art.72 do Regulamento de Poboación e Demarcación Territorial das Entidades Locais, no Departamento de Estatística deste Concello estáse a instruir expediente de BAIXA DE OFICIO no Padrón Municipal de Habitantes de D. CARLOS EMILIO SECADURAS OSEI, xa que NON está a residir neste Concello de Bueu. Tendo resultado fallido o intento de notificación persoal ós interesados, procede, consonte ó previsto no art.59.5 e 61 da Lei 30/1992, de 26 de Novembro, do Réxime Xurídico das Administracións Públicas e do Procedemento Administrativo Común, a publicación do presente anuncio co gallo de que no prazo de DEZ DÍAS hábiles, contados dende o seguinte o da súa publicación, poidan comparece-los interesados no Departamento de Estatística, para coñecemento e constancia do contido íntegro do expediente e, no seu caso, formula-las alegacións e xustificacións que estime oportunas ou interpo-los recursos procedentes. Bueu, 28 de Maio de 2015.—O Alcalde, Félix Juncal Novas.
APROBACIÓN DEFINITIVA ORZAMENTO MUNICIPAL ANO 2015.—
ADMINISTRACIÓN LOCAL — Municipal — Campo Lameiro (Presupostos e cadros de persoal, 17/03/2015)

Aprobado definitivamente o Orzamento Xeral do Concello para o 2015, e comprensivo aquel do Orzamento Xeral deste Concello, Bases de Execución, cadro de Persoal funcionario e laboral, de conformidade co artigo 169 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo e o artigo 20 do Real Decreto 500/1990, de 20 de abril, publícase o resumo do mesmo por capítulos: Consonte ó previsto no artigo 75.5 da Lei de bases de réximen local, redactada de conformidade coa Lei 14/2000, de 28 de decembro, dáse publicidade ás contías de indemnizacións e asistencias dos membros da Corporación segundo se establece nas bases de execución do orzamento para o exercicio 2015.: *Alcalde Presidente.: —Asistencias a Plenos, Xuntas de Goberno, Comisións: 200,00.- *Concellais.: —Asistencias a Comisións Informativas (como Presidente da Comisión que preside en ausencia do Alcalde): 150,00.- —Asistencias a sesión do Pleno: 50,00.- —Asistencias a sesións da Xunta de Goberno: 50,00.- —Asistencias a Comisións Informativas: 40,00.- —Asistencias a Organos Colexiados: 40,00.- No caso de concurrir varias asistencias no mesmo día, dará lugar o devengo dunha soa asistencia. Máxima 1 por mes/por concellal: 40,00.- Os gastos de locomoción abonaranse pola súa coantía estricta. Cando se utilicen medios propios abonaranse a razón de 0,19€/km ou a que resulte vixente. As dietas por traslado fora da provincia do Presidente e membros da Corporación aboaranse a cento cincoenta euros/día. As dietas dentro da provincia do Presidente e membros da Corporación aboaranse a sesenta euros/día. Non se aboarán dietas na provincia sempre que o desprazamento non supere os cincoenta quilómetros (ida e volta) dende a Casa do Concello ó destino. As dietas por traslado fora da Comunidade Autónoma do Presidente ou membros da Corporación aboaranse a cento cincoenta euros con vinte céntimos/día. Dita aprobación poderá ser impugnada ante a Xurisdición Contencioso-Administrativa, cos requisitos, formalidades e causas sinaladas no artigo 170 e 171 do Texto Refundido da Lei Reguladora de Facendas Locais aprobado por Real Decreto Lexislativo 2/2004, de 5 de marzo, e na forma e prazos que establecen as normas da devandita Xurisdición. En Campo Lameiro, a 2 marzo 2015.—El Alcalde, Julio G. Sayáns Bugallo.
APROBACIÓN PADRÓN AUGA TRIMESTRE XANEIRO-FEBREIRO 2015
ADMINISTRACIÓN LOCAL — Municipal — Cambados (Outros documentos, notificacións e informacións públicas, 30/04/2015)

Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente ao 1º trimestre do ano 2015, a Xunta de Goberno Local, en sesión ordinaria celebrada o día trece de abril de 2015, adoptou, entre outros, o seguinte acordo: Expoñer ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina e poidan facer as reclamacións que consideren oportunas, elevándose a definitivo con resolución das mesmas se as houbese. Asimesmo faise saber que, sen prexuizo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxeto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. Cambados, a 20 de abril de 2015.—V. e pr. O Alcalde, Luís Aragunde Aragunde.
APROBACIÓN DEFINITIVA DO PROXECTO DA OBRA "MELLORA DO COLECTOR XERAL E NOVA IMPULSIÓN EN MARIN".
ADMINISTRACIÓN LOCAL — Municipal — Marín (Contratos administrativos, 26/02/2015)

Por acordo plenario, de data 13 de febreiro de 2015, aprobouse definitivamente o proxecto redactado por IDOM para a obra pública “MELLORA DO COLECTOR XERAL E NOVA IMPULSIÓN EN MARÍN (PONTEvedra)”, de clave O. H.336.1047, incluída no “Convenio de colaboración entre a Consellería de Medio Ambiente, Territorio e Infraestruturas, Augas de Galicia e o Concello de Marín para a execución e financiamento de infraestruturas hidráulica no Concello de Marín” Contra dito acordo, que pon fin á vía administrativa, poderá interpoñerse recurso contencioso-administrativo ante o Xulgado do Contencioso Administrativo de Pontevedra, no prazo de dous meses a contar dende a publicación do anuncio, de conformidade co artigo 46 da Lei 29/1998, de 13 de xullo reguladora da Xurisdición Contencioso-Administrativa. Non obstante, con carácter previo e potestativo, poderá interpoñerse recurso de reposición ante o Pleno deste Concello, no prazo dun mes contado a partir do día seguinte ao da súa publicación, segundo dispoñen os artigos 116 e 117 da Lei 30/1992, de 26 de novembro, conforme redacción dada pola Lei 4/1999, do 13 de xaneiro, recurso que deberá entenderse desestimado se no prazo dun mes non é notificada resolución expresa, a efectos da interposición do correspondente recurso contencioso-administrativo. Todo iso, sen prexuízo de calquera outros recursos, que se estimen oportunos exercitar.” Marín, a 16 de febreiro de 2015.—A Alcaldesa-Presidente, Juan Marcial El Fari Celayeta.
DH. W36.47600. SOLICITUDE DE MANUEL BARCIELA CRUZ PARA A LEGALIZACION DE OBRAS DE CONSTRUCION NAVE TALLER E PARQUE MAQUINARIA AGRICOLA NA ZONA DE POLICIA DO RIO MACEIRAS, NO LUGAR DE FORTONS PARROQUIA DE CEDEIRA (SANTO ANDRÉ) NO CONCELLO DE REDONDELA.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 05/03/2015)

D. Emilio Alfredo Cuentas Wilton, con DNI XXXXXXXXX e enderezo Cño. dos Salgueiros 28 - Fortóns - Cedeira, solicita de Augas de Galicia co CIF: Q1500378C, a legalización de obras no lugar de Fortóns, parroquia de Cedeira (Santo André), Concello de Redondela (Pontevedra). O presente anuncio ten por obxecto abrir a regulamentaria información pública que prescribe o art.52 do Regulamento do dominio público hidráulico. Expediente: DH. W36.47600. As obras solicitadas consisten na legalización de nave industrial de 336,94 m2 de superficie construída a base de estrutura metálica, cerramento mixto de bloque e chapa prelacada e cuberta a dúas augas, en parcela de referencia catastral 36045A023001950000WB e agrupación de cinco máis, en zona de policía e a una distancia de 70 ml da beira do río Maceiras. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Redondela ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 23 de xaneiro de 2015.—O xefe da Área de Autorizacións e Concesións, Paula Tatiana Talo Sanchez Parra.
PROCEDEMENTO ORDINARIO 603/2015. NOTIFICACIÓN A VICUS VETERIS SLU
ADMINISTRACIÓN DE XUSTIZA — Xulgados do Social — De Vigo (Edictos xudiciais, 17/12/2015)

Fago saber: Que no procedemento PO 603/15 deste xulgado, seguido a instancia de Jinying Giaquinta Lahlali contra VICUS VETERIS S. L. U. sobre cantidades, ditouse a seguinte resolución: SENTENZA nº 669/15.—Vigo, 27 de novembro do 2015. Visto e oído por min, Alejandro Couselo Barrio, Maxistrado Xuíz en función de apoio ó Xulgado nº 5 de Vigo, o procedemento nº 603/2015 deste xulgado, cuxo obxecto o constitúe unha reclamación de cantidade, pronuncio a presente sentenza. Foron partes no procedemento: 1.- Demandante: Jinying Giaquinta Lahlali, que compareceu no procedemento no seu propio nome e interese, defendido pola Nailya Philp Tautiva.2.- Demandados: Vicus Veteris S. L. U., e o Fondo de Garantía Salarial que non compareceron no procedemento. Seguen: ANTECEDENTES DE FEITO, FEITOS PROBADOS, FUNDAMENTOS DE DEREITO E XULGO Faise constar que se poderá ter coñecemento íntegro das resolucións na sede deste xulgado. E para que sirva de notificación ao demandado VICUS VETERIS S. L. U. cuxo enderezo é descoñecido, expido a presente para a súa inserción no Boletín Oficial da Provincia de Pontevedra. Faise saber ao destinatario que as seguintes comunicacións faranse fixando copia da resolución no taboleiro de anuncios da Oficina Xudicial, salvo no suposto da comunicación das resolucións con forma de auto ou sentenza ou no caso de emprazamentos. Vigo, a vinte e sete de novembro do dous mil quince.—O Secretario Xudicial.
APROBACIÓN DEFINITIVA EXPEDIENTE SUPLEMENTO DE CRÉDITO FINANCIADO CON NOVOS INGRESOS
ADMINISTRACIÓN LOCAL — Municipal — Valga (Presupostos e cadros de persoal, 18/09/2015)

En cumprimento do artigo 169.1, por remisión do 177.2 del Texto Refundido da Lei Reguladora das Facendas Locais aprobado polo Real Decreto Lexislativo 2/2004, do 5 de marzo, e dado que non se presentaron alegacións durante prazo de exposición ao público, queda automaticamente elevado a definitivo o acordo plenario de data 13/07/2015, sobre concesión de suplemento de crédito financiado con cargo a novos ingresos, que se fai público resumido por capítulos: Contra o presente acordo, en virtude do disposto no artigo 171 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, os interesados poderán interpoñer directamente recurso contencioso-administrativo na forma e prazos establecidos nos artigos 25 a 42 de la Lei 29/1998, de 13 de xullo, Reguladora de dita xurisdición. Sen prexuízo disto e consonte o establecido no artigo 171.3 do Texto Refundido da Lei Reguladora das Facendas Locais aprobado polo Real Decreto Lexislativo 2/2004, de 5 de marzo, la interposición de dito recurso non suspenderá por si soa a efectividade do acto ou acordo impugnado. Valga, a 25 de agosto de 2015.—O Alcalde, José María Bello Maneiro.
NOTIFICACION POR COMPARECENCIA, A ABAL ALFONSÍN, LUIS E OUTROS.
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 12/02/2015)

En virtude do disposto no artigo 112 da Lei Xeral Tributaria (Lei 58/2003, do 17 de decembro), e no artigo 59 da Lei 30/1992 de Réxime Xurídico das Administracións Públicas e do Procedemento Administrativo Común, do 26 de novembro, non sendo posible practicar a notificación por causas non imputables á Administración e despois de realizarse polo menos os intentos de notificación esixidos polos devanditos artigos, cítase aos interesados que se relacionan no presente anuncio, para ser notificados por comparecencia dos actos administrativos derivados dos procedementos que neste se inclúen. Os interesados deberán comparecer no prazo de quince días naturais, contados dende o seguinte ao de publicación deste anuncio. Transcorrido o devandito prazo sen comparecer, a notificación entenderase producida a todos os efectos legais dende o día seguinte ao do vencemento do devandito prazo. Órgano de tramitación: Servizo Xestión Catastral e Tributaria do IBI Lugar de comparecencia: Avda. de Marín, 9. Pontevedra, de luns a venres de 8:30 a 14:30 h. Pontevedra, 5 de febreiro de 2014.—O Tesoureiro, Miguel Ángel Santirso Fernández.
APROBACIÓN INICIAL DO EXPEDIENTE DE MODIFICACIÓN ORZAMENTARIA 5/2015
ADMINISTRACIÓN LOCAL — Municipal — Illa de Arousa, A (Presupostos e cadros de persoal, 27/11/2015)

Por Resolución de Alcaldía de 18 de novembro de 2015 aprobouse inicialmente o expediente de modificación orzamentaria 5/2015, o que en cumprimento do disposto no artigo 169 da Real Decreto Lexislativo 2/2004, de 05 de marzo, polo que se aproba o Texto Refundido da Lei de Facendas Locais, expónse o público por quince días, durante os cales os interesados poderán presentar reclamacións. A modificación entenderase definitivamente aprobada si durante o citado prazo non se presentan reclamacións. Na Illa de Arousa, a 18 de novembro de 2015.—O Alcalde, Carlos Iglesias Cores.
DELEGACIÓN ATRIBUCIÓNS ALCALDÍA
ADMINISTRACIÓN LOCAL — Municipal — Cotobade (Outros documentos, notificacións e informacións públicas, 10/09/2015)

Por resolución da Alcaldía do 02 de setembro de 2015, resolveuse o seguinte: “Decreto da Alcaldía de 02 de setembro de 2015 Vista a posibilidade de delegación de atribucións contemplada polo artigo 44 do Real Decreto 2568/1986, de 28 de novembro de organización, funcionamento e réxime xurídico das entidades locais, así como a substitución de funcións que para estes supostos prevé o artigo 47 do mesmo texto normativo e o artigo 63 da Lei 5/1997, do 22 de xullo de administración local de Galicia, pola presente e dada a miña ausencia nesas datas, Cotobade, a 2 de setembro de 2015.—O Alcalde, Jorge Cubela López.
SESIÓNS DO PLENO DO CONCELLO.
ADMINISTRACIÓN LOCAL — Municipal — Valga (Outros documentos, notificacións e informacións públicas, 02/07/2015)

En sesión plenaria celebrada en data de 22 de xuño de 2015 adoptouse o acordo de establecer que o Pleno do Concello celebrará sesión ordinaria no Salón de Sesións da Casa Consistorial, o último luns de cada dous meses ás 21:00 horas en horario de verán e ás 20:30 horario de inverno, en primeira convocatoria; e dous días naturais despois á mesma hora en segunda convocatoria; facultar ao Alcalde para variar, por causa xustificada, a data de celebración da sesión ordinaria adiantando ou retrasando o día e/ou hora de celebración nun intervalo máximo de sete días naturais, conservando o carácter de ordinaria. Valga, 26 de xuño de 2015.—O Alcalde, José María Bello Maneiro.
AUTORIZACIÓN DE OBRAS PARA CANALIZACIÓN SUBTERRÁNEA, NA ZONA DE POLICÍA DO REGO DE DORRÓN, NOS LUGARES DE NANIN E AREAS, PARROQUIA DE BORDÓNS, NO CONCELLO DE SANXENXO (PONTEVEDRA)
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Sur (Outros documentos, notificacións e informacións públicas, 27/04/2015)

As obras solicitadas consisten na canalización de 61 ml de tubaria de polietileno de diámetro 160 mm, soterrada en gabia, a una distancia mínima de 25 m do rego Dorrón, para acometida eléctrica. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 08 de abril de 2015.—O xefe da Área de Autorizacións e Concesións, Adolfo Angel Nahuel Caldarusa Bollain.
EXPTE. IN407A 2015/168-4. UNIÓN FENOSA DISTRIBUCIÓN, S. A., SOLICITA AUTORIZACIÓN DAS INSTALACIÓNS ELÉCTRICAS QUE SE DESCRIBEN NO CONCELLO DE VIGO. (EXPEDIENTE IN407A 2015/168-4)
XUNTA DE GALICIA — CONSELLERÍA DE ECONOMÍA E INDUSTRIA — Xefatura Territorial de Pontevedra (Outros documentos, notificacións e informacións públicas, 05/11/2015)

Resolución do 25 de setembro de 2015 da Xefatura Territorial de Pontevedra, pola que se somete a información pública a petición de autorización das instalacións eléctricas que se describen no concello de VIGO. (expediente IN407A 2015/168-4). Para os efectos previstos na Lei 24/2013, do 26 de decembro, e no artigo 125 do Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición de autorización das instalacións eléctricas que se describen: Todas aquelas persoas ou entidades que se consideren afectadas poderán presentar as súas alegacións nesta xefatura territorial, Ed. Administrativo Avda. Fernández Ladreda 43, 5º, no prazo de vinte días. Así mesmo, e durante o mencionado prazo, tamén se poderá examinar o proxecto da instalación. Pontevedra, 25 de setembro de 2015.—O Xefe Territorial, Ignacio Rial Santomé.
ADXUDICACIÓN DO CONTRATA DO SERVIZO "CONSERVACIÓN E MANTEMENTO DA CARBALLEIRA".
ADMINISTRACIÓN LOCAL — Municipal — Caldas de Reis (Contratos administrativos, 26/03/2015)

Por acordo da Xunta de Goberno Local de data 12 de marzo de 2015, aprobouse a adxudicación do contrato do servizo “CONSERVACIÓN E MANTEMENTO DA CARBALLEIRA DE CALDAS DE REIS”, o que se publica aos efectos do disposto polo artigo 154 do TRLCSP aprobado polo RDL 3/2011, de 14 de novembro. A formalización do contrato terá lugar o día 16 de marzo de 2015 Caldas de Reis, 12 de marzo de 2015.—O Alcalde, Juan Manuel Rey Rey.
EXPOSICIÓN PÚBLICA DO ACORDO DE APROBACIÓN PROVISIONAL DA ORDENANZA FISCAL XERAL DE XESTIÓN, RECADACIÓN E INSPECCIÓN.
ADMINISTRACIÓN LOCAL — Municipal — Pontevedra (Ordenanzas e Regulamentos, 28/07/2015)

Aprobada provisionalmente polo Pleno deste Concello, na súa sesión do 20.07.2015, a Ordenanza fiscal xeral de Xestión, Recadación e Inspección do Concello de Pontevedra, exponse o correspondente acordo no taboleiro de anuncios do Concello durante 30 días hábiles, prazo durante o que os que teñan a consideración de interesados segundo o artigo 18 do Real decreto lexislativo 2/2004, de 5 marzo, polo que se aproba o texto refundido da Lei reguladora das facendas locais, poderán consultar o expediente e presentar as alegacións que teñan por convenientes. Así mesmo, e de conformidade co acordado, procédese á publicación de anuncio desta exposición no Boletín Oficial da Provincia (BOP) e nun dos diarios de maior circulación da provincia, contando o prazo de exposición e de presentación de alegacións, de 30 días hábiles, desde o día seguinte ao da publicación no BOP. Advírtese expresamente que, de conformidade co artigo 17.3 da devandita Lei, o anuncio de aprobación provisional devirá automaticamente en aprobación definitiva de non presentarse alegacións en prazo, entrando en vigor a modificación da ordenanza logo da publicación íntegra do seu texto no BOP. Pontevedra, 22.07.2015.—O Secretario Xeral do Pleno por substitución, José Carlos Castiñeira Piñeiro.
NOTIFICACIÓN A ADAO F. FERRERIA GOMES E OUTROS
ADMINISTRACIÓN LOCAL — Municipal — Rosal, O (Outros documentos, notificacións e informacións públicas, 24/02/2015)

Para dar cumprimento ó establecido na Resolución de 9 de abril de 1997 (BOE de 11.04.1997), pola que se dictan instruccións técnicas ós concellos para a xestión e revisión do Padrón Municipal, procédese á publicación, para que sirva a efectos de notificación, das persoas que figuran inscritas no Padrón Municipal do Rosal e que é proposta para a súa baixa. Para levar a cabo as xestións oportunas co fin de que os interesados presenten as alegacións que xustifiquen a conveniencia ou non da citada baixa, establécese un prazo de quince días contados a partir da publicación deste anuncio, para persoarse nas oficinas do Concello do Rosal (Praza do Calvario, nº 1-36770 O Rosal) a tal fin. Transcorrido o citado prazo darase traslado do expediente ó Instituto Nacional de Estatística para que informen ó respecto. O Rosal, 5 de febreiro do 2015.—O Alcalde, Jesús Mª Fernández Portela.
APROBACIÓN DEFINITIVA DE TRANSFERENCIA DE CRÉDITOS Nº 33/15
ADMINISTRACIÓN LOCAL — Municipal — Arbo (Presupostos e cadros de persoal, 25/09/2015)

En cumprimento do artigo 169.1, por remisión do 179.4, do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais, ao non terse presentado alegacións durante o prazo de exposición ao público, queda automaticamente elevado a definitivo o acordo plenario de aprobación inicial adoptado polo Pleno do Concello de Arbo o 13.08.15, sobre transferencia de créditos nº 33/15 entre aplicacións de gastos de distinta área de gasto que non afecta na baixas e altas de créditos de persoal, que se fai público resumido por capítulos: Contra o presente acordo, en virtude do disposto no artigo 113 da Lei 7/1985, de 2 de abril, Reguladora das Bases do Réxime Local, os interesados poderán interpoñer directamente recurso contencioso administrativo na forma e prazos establecidos nos artigos 25 a 43 da Lei 29/1998, de 13 de xullo, Reguladora de dita Xurisdición. Sen prexuízo disto, a teor do establecido no artigo 113.3 da Lei 7/1985, a interposición de dito recurso non suspenderá por si soa a efectividade do acto ou acordo impugnado. En Arbo, a 14 de setembro de 2015.—A Alcaldesa en funcións (Decreto delegación 08.09.15), Zeenat Huc Shimizu.
MODIFICACIÓN ORDENANZA TAXA DISTRIBUCIÓN AUGA, GAS, ELECTRICIDADE, E OUTROS ABASTECEMENTOS PÚBLICOS.
ADMINISTRACIÓN LOCAL — Municipal — Vilanova de Arousa (Ordenanzas e Regulamentos, 08/10/2015)

O concello de Vilanova de Arousa, en sesión plenaria celebrada o día 28 de setembro de 2015, adoptou o acordo de aprobación provisional da modificación da Ordenanza Fiscal reguladora da taxa por servizos de distribución de auga, gas, electricidade e outros abastecementos públicos, incluídos os dereitos de enganche de liñas e colocación e utilización de contadores e instalacións análogos, cando ditos servizos ou subministros son prestados por entidades locais. O dito acordo estará exposto no taboleiro de anuncios do Concello durante trinta días, dentro dos cales os interesados poderán examinar o expediente e presentar as reclamacións que estimen oportunas. O dito prazo comezará a contar desde o día seguinte ao da publicación deste anuncio no BOP. Vilanova de Arousa, 29 de setembro de 2015.—O Alcalde, p. a. o 1º Tenente de Alcalde, Javier Tourís Romero.
ACORDO PLENARIO DE DATA 13.07.15 POLO QUE SE FIXA O RÉXIME DAS SESIÓNS ORDINARIAS DO PLENO MUNICIPAL DO CONCELLO DE ARBO
ADMINISTRACIÓN LOCAL — Municipal — Arbo (Outros documentos, notificacións e informacións públicas, 29/07/2015)

O Pleno do Concello de Arbo na súa sesión celebrada o día 13.07.15 acordou fixar as xuntanzas ordinarias deste órgano municipal para ás 10.00 horas do último luns de cada trimestre natural, establecendo que se esta data coincide con día festivo a convocatoria adiantarase cara o día hábiles inmediatamente anterior. Tamén se acorda que, por razóns debidamente xustificadas, e previo acordo dos voceiros dos grupos municipais con representación na Corporación Municipal, poderá alterarse puntualmente o día de celebración da sesión ordinaria do Pleno Municipal. O que se fai público para xeral coñecemento en cumprimento do disposto na Lei 7/85, de 2 de abril, reguladora das bases do réxime local, e no Real Decreto 2568/1986, de 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais. Arbo, 14.07.15.—O Alcalde, Horacio Gil Expósito.
DH. A36.17117. CONCESIÓN DUN CAUDAL DE AUGA NO LUGAR DE FORNELOS, PARROQUIA DE TOIRIZ, EN VILA DE CRUCES.
XUNTA DE GALICIA — CONSELLERIA DE MEDIO AMBIENTE, TERRITORIO E INFRAESTRUTURAS — Zona Hidrográfica Galicia Centro (Outros documentos, notificacións e informacións públicas, 07/04/2015)

De acordo co previsto no artigo 116 do Regulamento do Dominio Público Hidráulico, aprobado polo Real Decreto 849/1086, do 11 de abril, fago público, para xeral coñecemento, que por resolución da dirección de Augas de Galicia de data 28 de outubro de 2014 e como resultado do expediente incoado ó efecto, outorgóuselle á Comunidade de Usuarios Fornelos dos Garcías unha concesión de 8624,75 m3. Anuais de auga que procede dun manancial situado no lugar de Fornelos, na parroquia de Toiriz (San Xoán), no Concello de Vila de Cruces (Pontevedra), con destino a uso doméstico e rega de parcelas. Santiago de Compostela, 29 de outubro de 2014.—A Xefa do Servizo de Tramitación Técnico-Administrativa do Dominio Público Hidráulico, Praxedes Idriouich Chico de Guzman.
APROBACIÓN DEFINITIVA DO EXPEDIENTE DE CAMBIO DE FINALIDADE 1/2015, EXPEDIENTE DE MODIFICACIÓN DE CRÉDITO POR CRÉDITO EXTRAORDINARIO 01/CE/2015, E DE SUPLEMENTO DE CRÉDITO 01/SC/2015
ADMINISTRACIÓN LOCAL — Municipal — Vilagarcía de Arousa (Presupostos e cadro de persoal, 16/06/2015)

O Concello de Vilagarcía de Arousa, en sesión celebrada o día 27 de abril de 2015, aprobou inicialmente o expediente de cambio de finalidade número 1/2015 de ingresos afectados por importe de 465.000,00 €, coa conseguinte modificación do Anexo de Investimentos, expediente de modificación de crédito por crédito extraordinario nº 01/CE/2015 por importe de 376.000,00€ e expediente de suplemento de crédito nº 01/SC/2015 por importe de 89.000,00€, financiado con baixas de créditos de gastos doutras aplicacións do orzamento vixente por un importe global de 465.000,00.€ para atender os gastos derivados dos seguintes proxectos, e publicándose no B. O. P. número 87 de data 11 de Maio de 2015. Transcorrido o prazo de exposición ó público regulamentario, de acordo co artigo 169.1 e 177.2 do TRLRFL RDL 2/2004 de 5 de marzo, sen que se presentase ningunha reclamación, considérase definitivamente aprobado o expediente de referencia. Sen prexuízo da súa entrada en vigor nos termos indicados no edicto de aprobación inicial, tal e como establece a base 10ª das BEO 2015. Contra a aprobación definitiva, poderán os interesados interpoñer, se así o estiman, recurso contencioso-administrativo, que non suspenderá por sí só a obrigación e efectividade do expediente, ó amparo do que preceptúa o apartado 3º do artigo 171 do citado Real Decreto Legislativo. Despois da aprobación do expediente de modificación de créditos o orzamento para o presente exercicio, resumido por capítulos, queda como a seguir se relaciona: Vilagarcía de Arousa, a 2 de xuño de 2015.—O Alcalde, Tomás J. Fole Díaz.